laion/Wikipedia-Exotic huggingface dataset:
ოპერაციული სისტემა

ოპერაციული სისტემა ან საოპერაციო სისტემა — სპეციალური კომპიუტერული პროგრამა, რომელიც მართავს ურთიერთობას სხვადასხვა სამომხმარებლო პროგრამულ პაკეტებს (software), ასევე კომპიუტერის სისტემის შემადგენელ მოწყობილობასა (hardware) და ამ სისტემის მომხმარებელს შორის. ნებისმიერ ოპერაციული სისტემის ფუძეა ბირთვი (Kernel), software-ის პირველი შრე, რომელიც კომპიუტერის მეხსიერებაში იტვირთება სისტემის ჩართვის მომენტში. ბირთვი შემდეგ აძლევს გასაღებს სხვადასხვა ძირეულ სერვისებს ყველა დანარჩენ სისტემებსა და სამომხმარებლო პროგრამულ პაკეტებთან. ოპერაციული სისტემა ჩაიტვირთება კომპიუტერის ჩართვის დროს და ის მომხმარებელს აძლევს მოხერხებულ ინტერფეისს. ინტერფეისი შეიძლება იყოს პროგრამული და სამომხმარებლო. პროგრამული ინტერფეისი — ეს გამომთვლელი სისტემის ფარგლებში მოწყობილობებისა და პროგრამების ურთიერთქმედების უზრუნველყოფის საშუალებათა ერთობლიობაა. სამომხმარებლო ინტერფეისი — ეს კომპიუტერთან ან პროგრამას თან მომხმარებლის ურთიერთქმედების პროგრამული და აპარატული საშუალებებია. თავის მხრივ, სამომხმარებლო ინტერფეისი შეიძლება იყოს საკომანდო და ობიექტურად ორიენტირებული საკომანდო ინტერფეისი გულისხმობს მომხმარებლის მიერ კლავიატურიდან ბრძანებების შეყვანას კომპიუტერის რესურსების მართვისათვის მოქმედებების შესრულებისას. ობიექტურად ორიენტირებული ინტერფეისი — ეს გამოთვლითი სისტემის რესურსების მართვაა ობიექტებზე ოპერაციების განხორციელების გზით, ობიექტებს კი თავის მხრივ, წარმოადგენენ ფაილები, კატალოგები (საქაღალდეები), დისკმატარები, პროგრამები, დოკუმენტები და ა.შ. თითოეული კომპიუტერი აუცილებლად კომპლექტდება ოპერაციული სისტემით, რომელთაგან თითოეულისათვის იქმნება გამოყენებითი პროგრამების დამატებების თავისი ნაკრები. ოპერაციული სისტემების უმეტესობა მოდიფიცირდება ან სრულყოფილი ხდება ახალი შესაძლებლობების ჩართვით და შეცდომების გასწორების გზით. მემკვიდრეობითობის შენარჩუნების მიზნით ოპერაციული სისტემის ახალ მოდიფიკაციის რჩება იგივე სახელი და იღებს ვერსიის დასახელებას. ოპერაციული სისტემა დაარქივებული 2014-04-04 საიტზე Wayback Machine. (ინგლისური)
პართია

პართია (პართიის სამეფო) (ბერძ. Παρθία, არაბ. بارثيون, სპარს. اشکانیان) — ძველი სახელმწიფო, რომელიც შეიქმნა ქრ. შ. 247 წელს კასპიის ზღვის სამხრეთ-აღმოსავლეთით, დღევანდელი ირანის ტერიტორიაზე. სახელმწიფოს მოსახლეობის ძირითადი ნაწილი იყვნენ პართელები, სპარსელები, სომხები, ქურთები და ა.შ. მან დაიპყრო ტერიროტია მესოპოტამიიდან ინდოეთამდე. შეწყვიტა არსებობა 220 წელს. ჩინელი მოგზაურის ჩჟან ციანის ჩანაწერებში პართია და დინასტია არსი მოხსენიებულია, როგორც ანსი (ჩინ.: 安息). ალექსანდრე დიდის სიკვდილის შემდეგ (ძვ. წ. 323) მაკედონიის იმპერიის ადგილზე წარმოიშვა სახელმწიფოების მთელი რიგი. ირანი თავდაპირველად სელევკიდების სამეფოში შედიოდა. მაგრამ ალექსანდრეს გარდაცვალების შემდეგ ადგილობრივმა მკვიდრმა ატროპატმა დააარსა ატროპატენა. უფრო მნიშვნელოვანი გახდნენ აღმოსავლეთის სამეფოები: გრეკო-ბაქტრიული სახელმწიფო და პართია. ქრ. შ. 250 წელს ირანული მომთაბარე ტომები, საკები და პარნები, შეიჭრნენ სელევკიდთა ერთ-ერთ სატრაპიაში, პართიენაში. შემდეგ ახლადშემნილმა სახელმწიფომ დაიპყრო კიდევ ერთი სატრაპია გირკანია და სელევკოს II იძულებული იყო ეღიარებინა არშაკიდთა მეფობა. ქრ. შ. მე-2 საუკუნეში პართია ანადგურებს სელევკიდთა იმპერიას და გავლენას დიდ არმენიაზე ახდენს. მან სომხეთში თავისი მართველობა დაამყარა და ძვ. წ. 95 წელს ტიგრან II სომხეთის მეფედ გამოაცხადა. პართიის სამეფო დასუსტდა სხვადასხვა მომთაბარე ტომებთან ომისაგან. ამ დროს რომის იმპერიაში ტრაიანე მეფობდა. მან წაართვა პართიას სომხეთი და ქტესიფონი. პართიას გამოეყო შემდეგი ოლქები: მარგიანა, საკასტანი, გირკანია, ელიმაიდა, პარსა, ჰარაკენა, ქ. ჰარტა. 226 წელს არტაბანი დაეცა და ტიტული „მეფეთა მეფე“, როგორც თითქმის მთლიანი პართია სასანიდებთან გადავიდა. ვიკისაწყობში არის გვერდი თემაზე: პართია ასურეთი არშაკიდები დიდი არმენია რომის იმპერია სასანიდები Bickerman, Elias J. (1983), „The Seleucid Period“, Yarshater, Ehsan, Cambridge History of Iran, 3.1, Cambridge University Press, pp. 3–20. Bivar, A.D.H. (1983), „The Political History of Iran under the Arsacids“, Yarshater, Ehsan, Cambridge History of Iran, 3.1, Cambridge UP, pp. 21–99. Bivar, A.D.H. (2003), „Gorgan v.: Pre-Islamic History“, Encyclopaedia Iranica, 11, New York: iranica.com, http://www.iranicaonline.org/articles/gorgan-v. Boyce, Mary (1983), „Parthian writings and literature“, Yarshater, Ehsan, Cambridge History of Iran, 3.2, Cambridge UP, pp. 1151–1165.
The Honeydrippers: Volume One

The Honeydrippers: Volume One — რობერტ პლანტის პროექტ The Honeydrippers-ის EP. იგი გამოიცა Atlantic Records-ზე, 1984 წლის 24 სექტემბერს. ამ ალბომის ჩაწერაში პლანტს ეხმარებოდნენ ჯიმი პეიჯი და ჯეფ ბეკი. ალბომი ხელმეორედ გამოშვებული იქნა 2007 წელს. ↑ https://www.allmusic.com/album/r9485 ↑ The Billboard 200 - 31 November 1984. Billboard. ციტირების თარიღი: 2009-01-17.[მკვდარი ბმული] ↑ Top 60 Albums - 7 December 1984. swedishcharts.com. ციტირების თარიღი: 2009-01-17. ↑ Top 100 Albums - 8 December 1984. chartstats.com. ციტირების თარიღი: 2009-01-17. ↑ RPM Albums Chart - 22 December 1984. RPM. დაარქივებულია ორიგინალიდან — 2012-10-07. ციტირების თარიღი: 2009-01-17. ↑ Top R&B Albums - 5 January 1985. Billboard. ციტირების თარიღი: 2009-01-17.[მკვდარი ბმული] ↑ Top 100 Albums - 4 February 1985. charts-surfer.de. დაარქივებულია ორიგინალიდან — 2007-07-02. ციტირების თარიღი: 2009-01-19. ↑ Hot Mainstream Rock Tracks - 27 October 1984. Billboard. ციტირების თარიღი: 2009-01-19.[მკვდარი ბმული] ↑ Hot 100 Chart - 23 February 1985. Billboard. ციტირების თარიღი: 2009-01-19.[მკვდარი ბმული] ↑ Top 100 Singles - 2 March 1985. Cash Box. დაარქივებულია ორიგინალიდან — 2009-03-13. ციტირების თარიღი: 2009-01-19. ↑ RPM Singles Chart - 2 March 1985. RPM. ციტირების თარიღი: 2009-01-19. ↑ Hot Dance Club Play - 2 May 1985. Billboard. ციტირების თარიღი: 2009-01-19.[მკვდარი ბმული] ↑ Hot Mainstream Rock Tracks - 24 November 1984. Billboard. ციტირების თარიღი: 2009-01-19.[მკვდარი ბმული] ↑ Hot Adult Contemporary Tracks - 15 December 1984. Billboard. ციტირების თარიღი: 2009-01-19.[მკვდარი ბმული] ↑ RPM Singles Chart - 22 December 1984. RPM. ციტირების თარიღი: 2009-01-19. ↑ Hot 100 Chart - 5 January 1985. Billboard. ციტირების თარიღი: 2009-01-19.[მკვდარი ბმული] ↑ RPM Adult Contemporary Chart - 5 January 1985. RPM. ციტირების თარიღი: 2009-01-19. ↑ Top 100 Singles - 12 January 1985. Cash Box. დაარქივებულია ორიგინალიდან — 2009-03-13. ციტირების თარიღი: 2009-01-19. ↑ Top 100 Singles - 26 January 1985. dutchcharts.nl. ციტირების თარიღი: 2009-01-19. ↑ Top 50 Singles - 3 February 1985. irishcharts.ie. ციტირების თარიღი: 2009-01-19. ↑ Top 100 Singles - 4 February 1985. charts-surfer.de. დაარქივებულია ორიგინალიდან — 2007-07-02. ციტირების თარიღი: 2009-01-19. ↑ Top 100 Singles - 9 February 1985. chartstats.com. ციტირების თარიღი: 2009-01-19. ↑ Top 100 Singles - 17 February 1985. hitparade.ch. ციტირების თარიღი: 2009-01-19.
No Quarter (მრავალმნიშვნელოვანი)

No Quarter — ჯიმი პეიჯის და რობერტ პლანტის ალბომი No Quarter — ლედ ზეპელინის სიმღერა
სამხრეთარაბული დამწერლობა

სამხრეთარაბული დამწერლობა — არაბეთის სამხრეთ ნაწილში (დღევანდელი იემენი), განსაკუთყებით კი ისტორიულ საბას სამეფოში ძვ. წ. VIII საუკუნიდან VI საუკუნემდე გამოყენებული კონსონანტური ანბანი. შეიცავს 29 ნიშანს. ნიშნები განსხვავებულია სხვა კონსონანტური დამწერლობების ასოთა მოხაზულობისაგან. წარმოიშვა ფინიკიური ანბანისაგან და საფუძველი დაუდო ეთიოპიურს. სამხრეთ არაბული დამწერლობით ძველი სამხრეთარაბული ენა ჩაიწერებოდა. ასოთა მოხაზულობა სიმეტრიული და დაბალანსებულია. სიტყვები ერთმანეთისაგან ვერტიკალური ხაზით გამოიყოფა, ხოლო რიცხვების აღმნიშვნელი ნიშნები ჩასმულია ფრჩხილებში. სამხრეთარაბული წარწერები ძირითადად გვხვდება შენობების ფასადებზე, სვეტებზე, ასოთა სიმეტრიული და თანაბარი მოხაზულობა ტექსტს დამატებით ვიზუალურ ეფექტს აძლევს. გვხვდება ასევე ხეზე შესრულებული სამხრეთარაბული წარწერები. სამხრეთარაბული დამწერლობა ახლოს არაა თანამედროვე არაბულ დამწერლობასთან და პირდაპირი კავშირი არ აქვს მასთან. სამხრეთ არაბეთში წერის კულტურის პირველ საფეხურზე ტექსტები ბუსტროფედონის წესით იწერებოდა, რაც იმას გულისხმობს, რომ პირველი ხაზი მარჯვნიდან მარცხნივაა შესრულებული, ხოლო მეორე პირიქით, მარცხნიდან მარჯვნივ და ა. შ. მხოლოდ უფრო გვიან შეიქმნა წერის ზოგადი წესი: ყველა ტექსტი მარცხნიდან მარჯვნივ მიმართულებით სრულდებოდა. უკანასკნელი აღმოჩენილი სამხრეთარაბული წარწერა 559 წლით თარიღდება. მას შემდეგ, რაც იემენმა VII საუკუნის დასაწყისიდან ისლამი მიიღო, სამხრეთარაბული შრიფტი სწრაფად შეცვალა არაბულმა დამწერლობამ. ქვემოთ მოცემულია ძველი სამხრეთარაბული კონსონანტური ანბანის ნიშნები: სიტყვები ერთმანეთისაგან ვერტიკალური ნიშნით — — გამოიყოფა. Stein, Peter (2005). „The Ancient South Arabian Minuscule Inscriptions on Wood: A New Genre of Pre-Islamic Epigraphy“. Jaarbericht van het Vooraziatisch-Egyptisch Genootschap "Ex Oriente Lux". 39: 181–199. დამოწმებას აქვს ცარიელი უცნობი პარამეტრ(ებ)ი: |coauthors= (დახმარება) Stein, Peter (2010). Die altsüdarabischen Minuskelinschriften auf Holzstäbchen aus der Bayerischen Staatsbibliothek in München.  Ancient scripts on South Arabian SI დაარქივებული 2010-06-16 საიტზე Wayback Machine. Omniglot's entry on South Arabian
ქუფი

ქუფი — არაბული დამწერლობის უძველესი კალიგრაფიული ფორმა. ქუფი განვითარდა სინაიტური დამწერლობისაგან. ჩვენამდე მოღწეული უძველესი წარწერები არაბული დამწერლობის ამ ფორმისა, მიეკუთვნება VI საუკუნეს. იგი მუჰამედის გამოჩენამდე ცოტა ხნით ადრე შექმნეს არაბებმა. თავდაპირველად, ასოთა გეომეტრიული მოხაზუულობის გამო, იგი მონუმენტების შესამკობად გამოიყენებოდა. თუმცა, მონუმენტებისათვის განკუთვნილი შრიფტი, ისლამის შემოღების შემდეგ ყურანის ტექსტების ჩასაწერად გამოიყენებოდა მე–10 საუკუნემდე. პირველად XII საუკუნეში დაუბრუნდა ქუფის საკუთარი ძველი ფუნქცია და კვლავ დაიწყეს მისი გამოყენება მონუმენტთა ფასადებსა და მონეტებზე. „ქუფის“ სახელი ეწოდა ქალაქ ქუფას სახელწოდების მიხედვით, რომელიც მდებარეობს ერაყში. ამ ქალაქში მდებარეობდა უმაღლესი სასწავლებელი, რომელშიც არაბი კალიგრაფები სწორედ ამ დამწერლობის ფორმას იყენებდნენ. ქუფის ხმარების დროს ცალკეული ასო–ნიშნების გამოტოვება სიტყვაში ისეთი ხშირი არ იყო, როგორც ნასხში, რომელიც დღეს გამოყენებადი ყველაზე პოპულარული არაბული შრიფტია. ქუფის დროს ხშირად ასოებს აკლდა დიაკრიტიკული ნიშნები (წერტილები ნიშნების ზემოთ ან ქვემოთ), რომლებიც ერთნაირი მოხაზულობისა და განსხვავებული გამოთქმის ნიშნების განსასხვავებლად გამოიყენება. ეს ნიშნები პირველად გაჩნდა ხალიფა აბდ-ალ-მალიქის დროს (685-705) ყურანის ტექსტებისათვის. ამიტომ ქუფის წაკითხვა გაცილებით ორაზროვანია, ვიდრე სხვა კონსონანტური დამწერლობებისა. სამხრეთარაბული დამწერლობა სულუსი Wolfgang Kosack: Islamische Schriftkunst des Kufischen Geometrisches Kufi in 593 Schriftbeispielen. Deutsch - Kufi - Arabisch. 380 Seiten. Verlag Christoph Brunner, Basel 2014, ISBN 978-3-906206-10-3.
თარის უდაბნო

თარის უდაბნო (ჰინ. थार मरुस्थल) აგრეთვე ცნობილი როგორც ინდოეთის დიდი უდაბნო, უდაბნო და ნახევარუდაბნო ვაკე ინდოეთსა და პაკისტანში, მდინარე ინდის მარცხენანაპირეთში. გადაჭიმულია ჩრდილო-აღმოსავლეთიდან სამხრეთ-დასავლეთისაკენ 850 კმ-ზე. ფართობი დაახლოებით 300 000 კმ². სიმაღლე 100-200 მ. ზედაპირი უმთავრესად აგებულია მდინარეული, ზღვიური და ეოლური ქვიშებით, ზოგიერთ მონაკვეთზე კლდოვანი ქანები შიშვლდება. რელიეფში ჭარბობს მცენარეულობით დაფარული ქვიშის სერები, დიუნები და ბარხანები. ჰავა ტროპიკულია. ნალექები 90-1200 მმ. წელიწადში. ხშირია მტვრის ქარბუქი. სერებს შორის ჩადაბლებებში მცირე ტბები, მლაშობები და თაყირებია. მცენარეულობა მეჩხერია, იზრდება ფსამოფილური ბუჩქნარი, გვხვდება ხეები. ოაზისებში და ინდის ხეობაში განვითარებულია სარწყავი მიწათმოქმედება. ქართული საბჭოთა ენციკლოპედია, ტ. 4, თბ., 1979. — გვ. 589.
კლიტოსი (ილირია)

კლიტოსი (ძვ. ბერძნ. Κλείτος) — ილირიული ტომის, დარდანელების მეფე. ძვ. წ. 335 წელს ის და ტაულანტიელების მეფე გლაუკიასი აპირებდნენ შეჭრას მაკედონიის სამეფოს ტერიტორიაზე. ორი არმია უნდა გაერთიანებულიყო მაკედონურ ციხესიმაგრე პელიუმში, რომელიც უკვე კლიტოსს ეკავა. მოკავშირის მოსვლამდე ქალაქთან ალექსანდრე დიდის არმია მივიდა. ბრძოლამდე დარდანელებმა ომის ღმერთს შესწირეს სამი ბიჭი, სამი გოგო და სამი შავი ცხვარი. შემდეგ კი ალექსანდრეს ძალებს შეუტიეს, თუმცა დამარცხდნენ. მათ დათმეს პოზიციები და ქალაქში შევიდნენ. მეორე დღეს გლაუკიასის არმია შემოემატა ბრძოლის ველს. მაკედონელები ორივე მხრიდან მტრის გარემოცვაში მოექცნენ. ალექსანდრემ იერიში ტაულანტიელებზე მიიტანა და ისინი დაამარცხა, თუმცა მათი კონტრშეტევის შემდეგ უკან დახევა დაიწყო. მის დევნას კლიტოსის ძალებიც შეუერთდნენ. მაკედონელებმა მსუბუქი არტილერიის დახმარებით დანაკარგის გარეშე მოახარხეს გადარჩენა. ალექსანდრემ არმია რამდენიმე კილომეტრით უკან გადაანაცვლა და ამით გაქცევის იმიტაცია გაითამაშა. სამი დღის შემდეგ მისმა მზვერავებმა შეატყობინეს, რომ ილირიელები უკვე აღნიშნავდნენ მტერზე გამარჯვებას და საგუშაგოებითაც კი აღარ იცავდნენ თავს. მეორე ღამეს ალექსანდრემ ჩუმად გადალახა მდინარე, მტერს მოულოდნელად შეუტია და დაამარცხა. კლიტოსი გაიქცა და თავი მოკავშირესთან ერთად გლაუკიასის მიწას შეაფარა. ცოტა ხნის შემდეგ კი ის ალექსანდრეს დანებდა. ფლავიუს არიანე - ალექსანდრეს კამპანიები უილიამ სმიტი - ბერძნულ-რომაული ბიოგრაფიის და მითოლოგიის ლექსიკონი დაარქივებული 2006-01-01 საიტზე Wayback Machine. ↑ ჯონ უილიამსი - ალექსანდრე დიდის ცხოვრება და მოღვაწეობა ↑ ჯეიმზ ეშლი - მაკედონიის იმპერია: ფილიპე II-ისა და ალექსანდრე დიდის ომები, ძვ. წ. 359-323, გვ.173
გიიომ ტირელი

გიიომ ტირელი (Guillaume Tirel; დ. დაახ. 1310, პორტ-ოდემერი — გ. 1395), საფრანგეთის კარის მზარეული ვალუას პირველი მეფისა და ასწლიანი ომის პერიოდში. მისი პირველი თანამდებობა სამზარეულოს შეგირდი (enfent de cuisine) იყო დედოფალი ჟან დ’ევროს კარზე. 1326 წლიდან ის უკვე ფილიპ VI-ის მთავარი შეფია. 1347 წელს მან უკვე აზნაურის წოდება მიიღო დოფენ დე ვიენუასგან და მისი მთავარი მზარეული გახდა 1349 წელს. 1355 წელს ის ნორმანდიის მთავრის ხელდასმული დიდებული გახდა, 1359 წელს მისი შეფ-მზარეული, ხოლო 1361 წელს კი უკვე ტიტულირებული რაინდი იყო. ნორმანდიის მთავარი 1368 წელს შარლ V გახდა, ხოლო ტირელი მის სამსახურში დარჩა. 1381 წლიდან ის უკვე შარლ VI-ს ემსახურებოდა. გარდაიცვალა 1395 წელს 80 წლის ასაკში. მისი დაწერილია განთქმული წიგნი კულინარიაზე სახელწოდებით „Le Viandier“, რამაც დიდი გავლენა იქონია ფრანგულ სამზარეულოზე შემდგომში გამოსულ წიგნებზე და ასევე მნიშვნელოვანია კულინარიის ისტორიკოსებისთვის, როგორც ჩრდილოეთ საფრანგეთის შუასაუკუნეების კულინარიის დეტალური წყარო. ფილიპ VI-ის მმართველობის პერიოდში ტაივენმა დიდი გავლენა იქონია სამეფო კარის მიერ სამხრეთ საფრანგეთიდან და ბურგუნდიიდან წარმოებული მძლავრი წითელი ღვინოებისთვის უპირატესობის მინიჭებაში.
ავი თვალი

ავი თვალი, თავლის ცემა ან გათვალვა — ცრურწმენა გამოხედვის ავ გავლენასთან დაკავშირებით, რომელიც ბევრ ერშია გავრცელებული. მათი აზრით, ავი თვალისაგან ავად ხდებიან ადამიანები და ცხოველები, ხმება ხეები, ხდება უბედურობები. განსაკუთრებით ეშინიათ ავი თვალის მშობიარობის ან ქორწილის დროს. ამიტომაც პატარძლებს სახეზე ფატა აქვთ გადაფარებული. როგორც საქართველოში, ასევე დსთ-ს ქვეყნებში ავ თვალს შელოცვებით გამოდევნიან. შემოლოცვებს ხშირად მკიკთხავები, მღვდლები, ექსტრასენსები, მაგები, გრძნეულნი ან უბრალო ბებიებიც, რომლებსაც ლოცვები აქვს შესწავლილი, კითხულობენ. ზოგის აზრით, ავი თვალის განდევნა ყველა ადამიანს შეუძლია. აუცილებელია შელოცვის დროს იქონიოს დანა (ან რკინის ჯვარი) ხელში. ყველაფერთან ერთად თვალი შეიძლება ეცეს არა მარტო ადამიანს, არამედ მის სახლსაც. მისი „გაწმენდა“ მკითხავების აზრით შავ კატას ან ეკლესიის წყალს შეუძლია. აგნოსტიკური თეოლოგები არ გამორიცხავენ ავი თვალის არსებობას, რადგანაც ისინი თვლიან, რომ ადამიანის აურა ძალიან მგრძნობიარე ზემატერიაა. (რუსული) Бочкарева. «Сверхматерии» 1992 г. (რუსული) Записки тоелогов — «Джуна и Ванга». 1984 г.
ჯეიმზ კამერონი

ჯეიმზ კამერონი (დ. 16 აგვისტო, 1954) — კანადელი რეჟისორი, კინოპროდიუსერი, სცენარისტი და მემონტაჟე. მისი უმნიშვნელოვანესი ნამუშევრებია ტერმინატორი (1984), უცხოები (1986), ტერმინატორი 2: განკითხვის დღე (1991), ნამდვილი ტყუილები (1994), ტიტანიკი (1997) და ავატარი (2009). ავატარი არის პირველი მაღალშემოსავლიანი ფილმების სიაში. აღსანიშნავია, რომ მას მოსდევს კამერონისვე ნამუშევარი ტიტანიკი. კამერონის ფილმების საერთო შემოსავალი ამერიკის ფარგლებში 1,69 მილიარდ დოლარს აღწევს, ხოლო მსოფლიოს მასშტაბით დაახლოებით 4,85 მილიარდს. ფილმისთვის „ტიტანიკი“ კამერონმა მიიღო სამი ოსკარი. პირველი საუკეთესო მონტაჟისთვის (იყოფდა კონრად ბაფთან და რიჩარდ ჰარისთან), მეორე საუკეთესო სურათისთვის (იყოფდა ჯონ ლანდოსთან), ხოლო მესამე საუკეთესო რეჟისურისთვის. ამავე ფილმისთვის მან ასევე დაისახურა ოქროს გლობუსი. 2010 წელს კამერონი კიდევ ერთხელ დაჯილდოვდა ოქროს გლობუსით, ამჯერად ფილმისთვის ავატარი, რომელიც 2009 წელს გამოვიდა სამგანზომილებაში. კამერონი დაქონწინებული იყო ხუთჯერ. მათ შორისაა ლინდა ჰამილტონი, რომელმაც ითამაშა ფილმებში „ტერმინატორი“ და „ტერმინატორი-2: განკითხვის დღე“ სარა კონორის როლი. კამერონსა და ჰამილტონს ჰყავთ ერთი ქალიშვილი. უკანასკნელ ცოლთან, სუზი ამისთან კი ჰყავს ერთი ვაჟიშვილი და ორი ქალიშვილი. შეგიძლიათ იხილოთ მედიაფაილები თემაზე „ჯეიმზ კამერონი“ ვიკისაწყობში. ჯეიმზ კამერონი კინოფილმების ინტერნეტ-მონაცემთა ბაზაში ჯეიმზ კამერონი ბიბლიოთეკის WorldCat კატალოგში ჯეიმზ კამერონი — AllMovie
დესაგუადერო (მდინარე)

დესაგუადერო (ესპ. Río Desaguadero; „უწყლო“) — ერთადერთი მდინარე, რომელიც ტიტიკაკას ტბიდან გამოედინება. მდებარეობს პერუსა და ბოლივიის ტერიტორიაზე. გამოედინება ტბის სამხრეთი ნაწილიდან და ერთვის პოოპოს ტბას. საერთო სიგრძე 436 კმ. საიდანაც 14 კმ წარმოადგენს პერუ-ბოლივიის საზღვარს. არგენტინის მდინარეების სია ვიკისაწყობში არის გვერდი თემაზე: დესაგუადერო (მდინარე) Management issues in the Lake Titicaca and Lake Poopo system: Importance of developing a water budget
სამგორის ვაკე

სამგორის ვაკე, სამგორის ველი — ივრის ზეგნის ჩრდილო-დასავლეთი ნაწილი მდინარეებს მტკვარსა და იორს შორის. მოიცავს მდინარეების ლოჭინისა და გლდანისხევის აუზებს. სიმაღლე ზღვის დონიდან საშუალოდ 550—650 მ-ია. აგებულია ძირითადად მესამეულის კონტინენტური ნალექებით. ვაკის ზედაპირი ტალღობრივია, დახრილია სამხრეთისკენ და გადაკვეთილია მდინარეების ლოჭინის, გლდანისხევის, ორხევისა და მათი შენაკადების ხეობებით. ვაკეზე ზომიერად ნოტიო ჰავაა, სამხრეთით თანდათან იცვლება ნახევრად მშრალი ჰავით. ზამთარი ზომიერად ცივია, ზაფხული — ცხელი. ჰაერის საშუალო წლიური ტემპერატურა 11—12 °C, იანვრის 0,0 °C-დან 2,0 °C-მდე, აგვისტოს 20—24 °C. აბსოლუტური მინიმალური ტემპერატურა — 20—22 °C. აბსოლუტური მაქსიმუმი 37—38 °C. ნალექები 450—650 მმ წელიწადში. ნალექების მაქსიმალური მაისშია, მინიმალური — იანვარში. ვაკეზე იცის სეტყვა. მდინარეები საზრდოობს წვიმის, მიწისქვეშა და თოვლის წყლით. წყალდიდობა გაზაფხულზეა, წყალმცირობა — ზამთარში. ჭარბობს რუხი ყავისფერი ნიადაგები, გვხვდება შავმიწისებრი და ბიცობი ნიადაგი. ვაკეზე ძირითადად სტეპური ბალახმცენარეულობა და ჯაგეკლიანებია (შიბლიაკი). სამგორის ვაკის უმეტესი ნაწილი სარწყავი სასოფლო-სამეურნეო სავარგულია. სამგორის გორასამარხი სანებლიძე მ., ქართული საბჭოთა ენციკლოპედია, ტ. 8, თბ., 1984. — გვ. 710.
ტარსაიჭ ორბელი

ტარსაიჭ ლიპარიტის ძე ორბელი, (გ. 1290-იან წლებში) — XIII საუკუნის II ნახევრის საქართველოს სახელმწიფო მოღვაწე, სუმბატ ორბელის ძმა და მემკვიდრე. დემეტრე II-მ ათაბაგობა უბოძა და აღსაზრდელად მიაბარა უფლისწულები დავითი და მანოელი. ურდოში დემეტრე მეფის დაღუპვის შემდეგ ორბელს ათაბაგობა წაართვა ხუტლუბუღა სადუნის ძემ. ბერძენიშვილი ნ., ეპიზოდი ფეოდალურ საგვარეულოთა სამამულო ბრძოლიდან XIII საუკუნის საქართველოში, მის წგნ.: საქართველოს ისტორიის საკითხები, წგნ. 3, თბ., 1966; ბოგვერაძე ა., ქსე, ტ. 7, გვ. 555, თბ., 1984
Walking into Clarksdale

Walking into Clarksdale — რობერტ პლანტის და ჯიმი პეიჯის სტუდიური ალბომი. ალბომი გამოვიდა ლეიბლებზე Atlantic Records Mercury Records, 1998 წლის 21 აპრილს. ალბომმა აშშ-ის ბილბორდ 200-ში #8 ადგილი დაიკავა, ხოლო გაერთიანებულ სამეფოს ალბომების ჩარტში - #3. ყველა სიმღერის ავტორები არიან პეიჯი/პლანტი/ჯოუნსი/ლი Shining in the Light – 4:01 When the World Was Young – 6:13 Upon a Golden Horse - 3:52 Blue Train – 6:45 Please Read the Letter – 4:21 Most High – 5:36 Heart in Your Hand – 3:50 Walking into Clarksdale – 5:18 Burning Up – 5:21 When I Was a Child – 5:45 House of Love – 5:35 Sons of Freedom – 4:08 იაპონური გამოცემის დამატებები Whiskey from the Glass - 3:0 ↑ https://www.allmusic.com/album/r341227 ↑ CG: Jimmy Page and Robert Plant. რობერტ კრისტგოუ. ციტირების თარიღი: 2014-06-27.
ლივ ტაილერი

ლივ რანდგრენ ტაილერი (დ. 1 ივლისი, 1977) — ამერიკელი მსახიობი და მოდელი. ის არის ჯგუფ Aerosmith-ის სოლისტის, სტივენ ტაილერის და მოდელი ბებე ბუელის ქალიშვილი. მან სამოდელო კარიერა დაიწყო 14 წლის ასაკში, თუმცა წელიწადში ის დაინტერესდა მსახიობობით. მისი დებიუტი შედგა 1994 წელს ფილმში ჩუმი შემოდგომა. ის შემდეგ გამოჩნდა ფილმებში იმპერიის ჩანაწერები (1995), მძიმე (1996), ის, რასაც აკეთებ (1996), მოპარული სილამაზე (1995). ის ყველასთვის ცნობილი გახდა მას, შემდეგ რაც ითამაშ ბეჭდების მბრძანებლის ტრილოგიაში. შემდგემში ის მოგვევლინა ფილმებში გოგონა ჯერსიდან, დაცარიელებული ქალაქი. ასევე მთავარი როლები შეასრულა ფილმებში არმაგედონი (1998), უცნობები (2008) და წარმოუდგენელი ჰალკი(2008). 2003 წლიდან ის თანამშრომლობს UNICEF-თან. 2003 წელს დაქორწინდა მომღერალ როისტონ ლანგდონზე. 2004 წელს შეეძინათ ვაჟიშვილი, 2008 წელს კი წყვილი განქორწინდა. ვიკისაწყობში არის გვერდი თემაზე: ლივ ტაილერი ლივ ტაილერი კინოფილმების ინტერნეტ-მონაცემთა ბაზაში
სენ-პიერი და მიკელონი

სენ-პიერი და მიკელონი (ფრანგ. Collectivité territoriale de Saint-Pierre-et-Miquelon) — საფრანგეთის ზღვისიქითა გაერთიანება ატლანტის ოკეანეში, კუნძულ ნიუფაუნდლენდის სამხრეთით. შედგება 8 კუნძულისაგან, რომელთაგან უდიდესია კუნძული სენ-პიერი და კუნძული მიკელონი. ფართობი — 242 კმ². მოსახლეობა — 5873 კაცი (2021 წელი), უმთავრესად ფრანგები. ადმინისტრაციული, მთავარი ეკონომიკური ცენტრი და ნავსადგური — ქალაქი სენ-პიერი. ოფიციალური ენა — ფრანგული. რელიგია — კათოლიკური. ჰავა ზომიერია, ნოტიო ოკეანის. იანვრის საშუალო ტემპერატურა −6 °C, ივლისის 14 °C. ნალექები — 1000 მმ-მდე წელიწადში. ბორცვიანი დაბლობებისა და პლატოების ქვიანი ზედაპირი არახელსაყრელია სოფლის მეურნეობისათვის. მოსახლეობის მთავარი საქმიანობაა თევზჭერა და გადამუშავება, სხვა ქვეყნების თევზსაჭერი გემების მომსახურება. ქართული საბჭოთა ენციკლოპედია, ტ. 9, თბ., 1985. — გვ. 287. ↑ Décret n° 2023-1256 du 26 décembre 2023 authentifiant les chiffres des populations de métropole, des départements d'outre-mer de la Guadeloupe, de la Guyane, de la Martinique et de La Réunion, et des collectivités de Saint-Barthélemy, de Saint-Martin, et de Saint-Pierre-et-Miquelon fr. Government of France. ციტირების თარიღი: 2023-12-27
აბაზაძე

საკუთარი სახელი აბაზაძე შეიძლება აღნიშნავდეს ერთ-ერთ შემდეგ პიროვნებათაგანს: დავით აბაზაძე — პოლკოვნიკი, XVIII ს. რუსეთის ქართული დიასპორის წარმომადგენელი ელენე აბაზაძე-ჟივიძე — მომღერალი, მსახიობი ვლადიმერ აბაზაძე — სამხედრო პირი, წმ. გიორგის ორდენის კავალერი მანანა აბაზაძე — კინომსახიობი, მოცეკვავე ნიკოლოზ აბაზაძე — იურისტი, ეთნოლოგი აბაზასძენი — აღმოსავლეთ საქართველოს დიდგვაროვანთა საგვარეულო. აბაზასძე
სათიბის ქედი

სათიბის ქედი — განედური ქედი საქართველოში, მცხეთა-მთიანეთის მხარის ახალგორის მუნიციპალიტეტში. მდებარეობს მდინარე ქსანსა და ნარეკვავს შორის. სიგრძე — 18 კმ. საშუალო სიმაღლე — 900 მ, მაქსიმალური — 1021 მ. აგებულია ნეოგენური კონტინენტური კონგლომერატებით, ქვიშაქვების და თიხების შუაშრეებით. ქედის სამხრეთი კალთა შემოსილია ჯაგეკლიან-ჯაგრცხილნარით, ჩრდილოეთით — მუხნარ-რცხილნარით. ნემანიშვილი ს., ქართული საბჭოთა ენციკლოპედია, ტ. 8, თბ., 1984. — გვ. 659.